Yhdysvaltalainen legendaarinen televisiotuottaja Steven Bochco kuoli sunnuntaina 74-vuotiaana, TMZ-sivusto kertoo. Kuolinsyynä on leukemia, joka todettiin hänellä vuonna 2014.

Bochco loi ja tuotti lukuisia klassikoksi muodostuneita poliisisarjoja televisioon. Hänen tunnetuimpia sarjoja ovat NYPD Blue, Hill Street Blues, L.A. Law ja Harkittu murha. Hän sai pitkällä urallaan kymmenen Emmy-palkintoa.

Hänen viimeiseksi televisiosarjaksi jäi Ensimmäsen asteen murha, jonka esittämisen Suomessa MTV3 aloitti kesällä 2015.

Bochoa jäivät kaipaamaan vaimo ja kaksi lasta. Hänen poikansa Jesse Bocho, 43, on myös menestynyt tuottajana.

”Steven taisteli syöpää vastaan voimalla, tahdolla ja armolla sekä hänelle tyypillisellä mustalla huumorilla. Hän nukkui pois rauhallisena ja rakkaan perheensä ympäröimänä”, Bochon tiedottaja Phillip Arnold kertoo.

[adrotate banner=”5″